Kaudselt pöördub peategelanna mitmel pool oma kaassoost lugejate poole, näiteks "Reet mõistab, et paljudel naistel on olnud veel halvem kui temal."  Ning nagu ikka naisteajakirjades, ühinevad naised õeskonnaks eelkõige ühe eesmärgi nimel: et õppida meestele meeldima ja õppida mehi mõistma. Suur osa uurimise all olevast artiklist on peategelase abikaasa käitumise analüüs, kus tema abiga üritatakse aru  saada mehest tervikuna. Miks ta lahkus? Tsitaat artiklist: "Tahe võidelda ennast vabaks kerkib igal mehel päevakorda vähemalt üks kord elus. Mõnel aasta pärast abiellumist, mõnel alles keskeakriisis…/-/ Küllap sümboliseeris salasuhe teise naisega eelkõige vabadust."